[{"text_idx": "#000003", "text": "Ametiu\u0308hingud ja to\u0308o\u0308andjad po\u0308o\u0308rduvad palgavaidlusega riikliku lepitaja poole"}, {"text_idx": "#000004", "text": "To\u0308o\u0308andjate keskliidu ning ametiu\u0308hingute keskliidu esindajad ei jo\u0303udnud kolmapa\u0308eval tuleva aasta miinimumpalga osas kokkuleppele ja otsustati po\u0308o\u0308rduda riikliku lepitaja poole."}, {"text_idx": "#000005", "text": "Kuigi ametiu\u0308hingute ja to\u0308o\u0308andjate la\u0308bira\u0308a\u0308kimisdelegatsioonid jo\u0303udsid augusti lo\u0303pus toimunud kohtumisel kokkuleppele, et alampalk vo\u0303iks 2020. aastal olla 578 eurot, ei andnud ametiu\u0308hingute keskliit kokkuleppele heakskiitu. Kolmapa\u0308eval olid to\u0308o\u0308andjad valmis veidi suuremaks pakkumiseks, kuid ametiu\u0308hingud sellega ei no\u0303ustunud."}, {"text_idx": "#000006", "text": "Ametiu\u0308hingud on seisnud aastaid selle eest, et alampalk moodustaks va\u0308hemalt 40 protsenti keskmisest palgast, mis eeldaks kokkulepet va\u0308hemalt 600 euro tasemel."}, {"text_idx": "#000007", "text": "Eesti To\u0308o\u0308andjate Keskliidu tegevjuhi Arto Aasa so\u0303nul tehti kolmapa\u0308eval Ametiu\u0308hingute Keskliidule ettepanek to\u0303sta ja\u0308rgmisest aastast varem kokkulepituga vo\u0303rreldes alampalka protsendipunkti vo\u0303rra kiiremini, 8 protsenti ehk ligikaudu 583 euroni."}, {"text_idx": "#000008", "text": "\"To\u0308o\u0308andjate poolt tegime ta\u0308na [kolmapa\u0308eval] veel uue pakkumise. Kui varasemalt oli 7 protsendi peal, siis pakkusime heas usus veel 8-protsendilist alampalga to\u0303usu, mis on oluliselt kiirem kui keskmise palga to\u0303us ja kordades kiirem kui tootlikkuse ja majanduse kasv,\" u\u0308tles Aas BNS-ile."}, {"text_idx": "#000009", "text": "See ta\u0308hendaks, et augustis to\u0308o\u0308andjate ja ametiu\u0308hingute keskliitude kokkulepitud 578 euro asemel to\u0303useks alampalk ja\u0308rgmisel aastal ligikaudu 583,2 euroni."}, {"text_idx": "#000010", "text": "\"Ametiu\u0308hingud kahjuks seda pakkumist vastu ei vo\u0303tnud, ratsionaalselt on seda raske mo\u0303ista, sest korra oleme juba 7 protsendi peal ka\u0308ed lo\u0308o\u0308nud, miks 8 protsenti nu\u0308u\u0308d ei ko\u0303lba? Eriti kontektsis, kus ko\u0303ik va\u0308rskemad majandusprognoosid on varasematest kehvemad ning majandus on jahtumas,\" lisas ta."}, {"text_idx": "#000011", "text": "Seeto\u0303ttu ja\u0308igi to\u0308o\u0308andjatele arusaamatuks, miks kolmapa\u0308eval kokkulepet ei su\u0308ndinud. \"La\u0308heme to\u0303epoolest riikliku lepitaja poole, a\u0308kki tema vahendusel tekib kokkuleppe koht,\" u\u0308tles Aas."}, {"text_idx": "#000012", "text": "Tema so\u0303nul ra\u0308a\u0308givad ametiu\u0308hingud kogu aeg no\u0303udest, et alampalk ei peaks olema va\u0308iksem kui 40 protsenti prognoositavast keskmisest palgast, mis ta\u0308hendaks kokkulepet va\u0308hemalt 600 euro tasemel, kuid sotsiaalpartnerite raamkokkuleppes on kokku kolm kriteeriumit."}, {"text_idx": "#000013", "text": "Tunamullu leppisid to\u0308o\u0308andjad ja ametiu\u0308hingud kokku la\u0308bira\u0308a\u0308kimiste raamistikus, mille kohaselt tuletatakse to\u0308o\u0308tasu alamma\u0308a\u0308r Eesti Panga prognoositavast to\u0308o\u0308viljakuse kahekordsest kasvust, kuid see ei vo\u0303i olla suurem kui kahekordne prognoositav reaalne majanduskasv ega va\u0308iksem kui 40 protsenti prognoositavast keskmisest palgast."}, {"text_idx": "#000014", "text": "Majandusprognoosi ei pea arvestama, kui keskmine palk kasvab rohkem kui kaks korda kiiremini SKP reaalkasvust vo\u0303i kui majandus on neljandat kvartalit ja\u0308rjest langenud."}, {"text_idx": "#000015", "text": "\"Niigi oleme la\u0308bira\u0308a\u0308kimiste skaala u\u0308lemises otsas, mis on ametiu\u0308hingutele soodsam. Ja\u0308a\u0308b arusaamatuks, kui kaugele on neil siis huvi minna,\" u\u0308tles Aas."}, {"text_idx": "#000016", "text": "Vo\u0303imalus, et alampalga kokkulepet ei saavutata ka riikliku lepitaja ettepanekul, vaid selle otsustaks u\u0308le 20 aasta valitsus, oleks Aasa so\u0303nul tavapa\u0308ratu ja halb praktika. Nimelt on Keskerakond toetanud to\u0308o\u0308tasu alamma\u0308a\u0308ra, mis moodustab minimaalselt 40 protsenti keskmisest prognoositavast brutokuupalgast ning pikemas plaanis peab erakond oluliseks, et alampalk moodustaks u\u0308le 60 protsendi mediaanpalgast."}, {"text_idx": "#000017", "text": "\"Loodame, et nii kaugele asi ei la\u0308he. Selge on see, et poliitikutel on ha\u0308sti lihtne ja populaarne vo\u0303o\u0303rast raha jagada. Samal ajal kui riik ise ei suuda ametnikel, o\u0303petajatel, politseinikel ja pa\u0308a\u0308stjatel palka ja\u0308rgmisel aastal to\u0303sta,\" ra\u0308a\u0308kis Aas, kes valiti kevadel Reformierakonna nimekirjas riigikokku, kuid loobus saadikukohast."}, {"text_idx": "#000018", "text": "Riiklik lepitaja Meelis Virkebau u\u0308tles BNS-ile, et on alampalga kokkuleppe arengutega kursis vaid meedia vahendusel ning kummaltki sotsiaalpartnerilt pole tulnud avaldust to\u0308o\u0308tu\u0308li menetluse alustamiseks."}, {"text_idx": "#000019", "text": "\"Kui see [avaldus] tuleb, siis tutvun nende materjalidega ning kohtun eraldi to\u0308o\u0308andjate ja ametiu\u0308hingutega ning seeja\u0308rel teen u\u0308hise lepituskoosoleku, mille ajaks on valmis ka omad ettepanekud kuidas kokkuleppele jo\u0303uda,\" u\u0308tles Virkebau."}, {"text_idx": "#000020", "text": "Riiklik lepitaja loodab, et sotsiaalpartnerid saavutaksid ise kokkuleppe \u2013 olgu siis tema kaasabil vo\u0303i omavahel. \"Ega need vahed nii suured pole, mis on u\u0308he poole pakkumine ja teise poole no\u0303udmine,\" u\u0308tles Virkebau."}, {"text_idx": "#000021", "text": "Ametiu\u0308hingujuht Peep Peterson kinnitas oktoobri alguses \"Aktuaalsele kaamerale\", et ametiu\u0308hingud tahavad 40 protsenti Eesti Panga prognoositud keskmisest palgast."}, {"text_idx": "#000022", "text": "\"See ta\u0308hendaks sellisel juhul 590. Me kindlasti vaatame Eesti Panga prognoosi u\u0308le ja ta\u0308psemalt, kuidas nad on selleni jo\u0303udnud. Meil ei ole kohustust sellest la\u0308htuda, aga kuskil me peame kokku leppima ja ka vaikselt ootusi alla tooma, et see kindlasti on 600. To\u0303ena\u0308oliselt on see kuskil kahe numbri vahel,\" ra\u0308a\u0308kis Peterson."}, {"text_idx": "#000023", "text": "\"Ikkagi mo\u0303istlik kompromiss on midagi seal vahel. Et alampalk kasvab, see on pa\u0308ris selge ja selle vastu ei ole ka to\u0308o\u0308andjad kunagi olnud, aga kasv 600-ni on ebarealistlik nii, et sellist lubadust ka va\u0308lja anda ei tohiks,\" kommenteeris toona to\u0308o\u0308andjate keskliidu tegevjuht Arto Aas."}, {"text_idx": "#000024", "text": "Aasa so\u0303nul on ettevo\u0303tjate hinnangul majandusel ees veidi raskemad ajad."}, {"text_idx": "#000025", "text": "\"Kui regulatsiooniga kehtestatakse liiga ko\u0303rge number, siis u\u0308ks suuremaid riske on tegelikult to\u0308o\u0308puudus. To\u0308o\u0308puudus hakkab kasvama, sest ettevo\u0303tjad ei suuda sellist palka maksta ko\u0303igile ja pigem la\u0308hevad ettevo\u0303tted pankrotti ja need to\u0308o\u0308kohad kaovad,\" selgitas ta."}, {"text_idx": "#000026", "text": "Aas lisas, et ja\u0308a\u0308b ka u\u0308mbrikupalga risk."}, {"text_idx": "#000027", "text": "\"Alampalga number peaks olema selge riigieelarve vastuvo\u0303tmise ajaks ehk aasta lo\u0303puks,\" on o\u0308elnud sotsiaalminister Tanel Kiik. \"Aga hiljemalt selleks hetkeks oleks kindlasti vaja konkreetset numbrit teada, kuna alampalga suurus mo\u0303jutab ka paljusid erinevaid toetusi ja hinnakirju ka kohalikes omavalitsustes. Ja loomulikult on ju vaja teada seda to\u0308o\u0308andjatel ja to\u0308o\u0308tajatel omavahel to\u0308o\u0308lepinguid so\u0303lmides.\""}, {"text_idx": "#000028", "text": "Seni on riigieelarves arvestatud eeldusega, et alampalga kasv on seitse protsenti aastas."}, {"text_idx": "#000029", "text": "Ametiu\u0308hingud ja to\u0308o\u0308andjad jo\u0303udsid alampalgas kokkuleppele"}, {"text_idx": "#000030", "text": "Ametiu\u0308hingud ja to\u0308o\u0308andjad u\u0308ritavad alampalgas kokku leppida 23. oktoobril"}, {"text_idx": "#000031", "text": "Alampalga to\u0303us kergitaks mitmete omavalitsusjuhtide to\u0308o\u0308tasusid"}, {"text_idx": "#000032", "text": "To\u0308o\u0308andjate keskliit u\u0308le 578 euro suuruse alampalgaga ei lepi"}, {"text_idx": "#000035", "text": "To\u0308o\u0308andjad ja ametiu\u0308hingud: 2020. aasta alampalk vo\u0303iks olla 578 eurot"}, {"text_idx": "#000042", "text": "Kristo Voika eurosarja vastasest: usun, et seal on ma\u0308ngu ku\u0308ll"}, {"text_idx": "#000044", "text": "Peep Pahvi tagasitulek lo\u0303ppes kaotusega"}, {"text_idx": "#000045", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000046", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000047", "text": "Farmakoloog: multivitamiinid vo\u0303ib apteegis rahuga riiulile ja\u0308tta"}, {"text_idx": "#000049", "text": "Karmo Tu\u0308u\u0308r: Moskva no\u0303rgenemise to\u0303ttu vo\u0303ib ka\u0308ivituda terve ahel su\u0308ndmusi"}, {"text_idx": "#000050", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000051", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000053", "text": "Euribori to\u0303us on perede pangalaenude kulusid to\u0303stnud 400 miljoni vo\u0303rra"}, {"text_idx": "#000058", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000069", "text": "Erakondade juhid riigikogu patiseisu ei lahendanud"}, {"text_idx": "#000071", "text": "Riigi eelarvestrateegiast leiab sadade miljonite eest seadusega reguleerimata tulusid"}, {"text_idx": "#000072", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000074", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]